b'\n_START_ARTICLE_\n32. domobranski pehotni polk (Avstro-Ogrska)\n_START_SECTION_\nZgodovina\n_START_PARAGRAPH_\nPolk je bil ustanovljen leta 1901.\n_START_SECTION_\nPrva svetovna vojna\n_START_PARAGRAPH_\nPolkovna narodnostna sestava leta 1914 je bila slede\xc4\x8da: 91% Poljakov in 9% drugih. Naborni okraj polka je bil v Nowy S\xc4\x85czu in Tarn\xc3\xb3wu, pri \xc4\x8demer so bile polkovne enote garnizirane v Nowy S\xc4\x85czu._NEWLINE_Polk je sodeloval v bojih na so\xc5\xa1ki fronti. Med deseto so\xc5\xa1ko ofenzivo je bil 23. maja 1917 polk razbit pri Lukati\xc4\x8du. V no\xc4\x8di iz 3. na 4. september 1917, med enajsto so\xc5\xa1ko ofenzivo, je polk zamenjal ostanke 87. pehotnega polka na \xc5\xa0kabrijelu, a jih je ob zori 4. septembra napadla skupina 400 arditov, pri \xc4\x8demer so domobranci izgubili polo\xc5\xbeaje in se umaknili z velikimi izgubami.'